CELEX: 32013R0766
Language: lt
Date: 2013-08-07 00:00:00
Title: 2013 m. rugpjūčio 7 d. Komisijos įgyvendinimo reglamentas (ES) Nr. 766/2013 dėl tam tikrų prekių klasifikavimo Kombinuotojoje nomenklatūroje

9.8.2013   
            
            
               LT
            
            
               Europos Sąjungos oficialusis leidinys
            
            
               L 214/3
            
         KOMISIJOS ĮGYVENDINIMO REGLAMENTAS (ES) Nr. 766/2013
   2013 m. rugpjūčio 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 7 d.
      
         
            Komisijos vardu Pirmininko pavedimu
         
         Günther OETTINGER
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Skystas produktas, daugiausia sudarytas iš fermentuotų pieno produktų, į kuriuos pridėta vaisių ir javų grūdų dribsnių. Produktą sudaro (masės %):
                  
                              —
                           
                           
                              jogurtas (riebumas 1,9 % masės)
                           
                           
                              78,9
                           
                        
                              —
                           
                           
                              cukrus
                           
                           
                              8,4
                           
                        
                              —
                           
                           
                              vanduo
                           
                           
                              7,4
                           
                        
                              —
                           
                           
                              persikai
                           
                           
                              4,3
                           
                        
                              —
                           
                           
                              kviečių grūdų dribsniai
                           
                           
                              0,6
                           
                        
                              —
                           
                           
                              rugių grūdų dribsniai
                           
                           
                              0,3
                           
                        bei nedideli kiekiai kvapiųjų produktų (aromatinių medžiagų), karotino (dažiosios medžiagos) ir maisto produktuose naudojamų mikroorganizmų.
                  Produktas supilstytas po 400 g į plastikinius butelius ir yra skirtas tiesiogiai vartoti kaip gėrimas.
               
               
                  2202 90 95
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2202, 2202 90 ir 2202 90 95 atitinkančiais prekių aprašymais.
                  Produktas neklasifikuotinas kaip skystas jogurtas ir nepriskirtinas 0403 pozicijai, nes javų grūdų dribsniai nėra medžiagos, kurių galima pridėti į produktus, priskiriamus 4 skirsniui (taip pat žr. Suderintos sistemos (SS) paaiškinimų 4 skirsnio paaiškinimų Bendrųjų nuostatų I grupės antrą pastraipą). Be to, javų grūdai neatitinka 0403 pozicijai priskiriamų prekių aprašymo, nes jie nelaikytini pridėtais vaisiais, riešutais arba kakava.
                  Produktas nepriskirtinas ir 1901 pozicijai, nes jam būdingos 22 skirsnyje klasifikuojamų gėrimų savybės (taip pat žr. SS paaiškinimų 1901 pozicijos paaiškinimų III grupės antrą pastraipą).
                  Kadangi produktas skirtas tiesiogiai vartoti kaip gėrimas, jis priskirtinas 2202 pozicijai.
                  Todėl produktas klasifikuotinas kaip kitas nealkoholinis gėrimas priskiriant 2202 pozicijai.